text: 16-årig i praktik i Sydafrika
  29 december 2012 kl. 17.38
  Kufferten er fundet frem og forberedelserne i fuld gang: nytårsdag rejser Mikkel Kruse Nielsen på et helt særligt praktikophold i Sydafrika.
  Det er første gang, han skal ud at rejse alene og det i en hel måned.
  Mikkel Kruse Nielsen går på Skovlund Efterskole, og læser Cambridge Business Engelsk - en særlig linje, som efterskolen tilbyder i samarbejde med det anerkendte Cambridge University i England.
  Det er er første gang, at efterskolen sender en elev alene på praktikophold.
  
  Den yngste elev
  Hvis opholdet går efter planen regner efterskolen med, at flere elever vil få samme mulighed for et praktikophold næste år.
  Mikkel Kruse Nielsen er den yngste i Danmark, som læser Business Engelsk på et særligt højt niveau.
  Drømmen er at studere i Australien og senere arbejde i udlandet.
  